open-index/open-wikipedia-markdown huggingface dataset:
Gaderský potok

**Gaderský potok** je potok v dolnom Turci, v juhovýchodnej časti okresu Martin. Je to najvýznamnejší, pravostranný prítok Blatnického potoka s dĺžkou 16,5 km, je tokom V. rádu. Na hornom toku preteká dolinou Rovné, v strednej časti Dedošovou dolinou a na dolnom toku kaňonovitou Gaderskou dolinou.

## Prameň
Pramení vo Veľkej Fatre na severozápadnom svahu Krížnej (1 574,3 m n. m.) v nadmorskej výške približne 1 365 m n. m.

## Smer toku
V pramennej oblasti tečie najprv na severozápad, potom na západ, od sútoku s prítokom z východného svahu Kráľovej skaly tečie opäť severozápadným smerom. Ďalej od sútoku s Veľkými Studienkami tečie dolinou Dedošová smerom na severoseverozápad, v oblasti Prostredného grúňa (1 037,9 m n. m.) sa stáča na severozápad a tečie už Gaderskou dolinou. V strednej časti doliny sa opäť stáča, vytvára oblúk ohnutý na sever a pokračuje smerom na západojuhozápad. Pod hradom Blatnica na pravom brehu sa stáča na juhozápad, v ústí Gaderskej doliny sa ešte stáča na juh, vytvára oblúk prehnutý na juh a tečie intravilánom Blatnice súbežne s Blatnickým potokom.

## Geomorfologické celky
*Veľká Fatra, podcelky:
**Hôľna Fatra 
**Bralná Fatra

## Prítoky
*pravostranné: krátky prítok z juhozápadného svahu Frčkova (1 585 m n. m.), Veterné, Z Rovní (0,7 km), Vrátňanský potok, Škap (1 km), Sviniarka
*ľavostranné: krátky prítok z východného svahu Kráľovej skaly (1 377,2 m n. m.), Malé Studienky, Veľké Studienky, Drobková (1 km), Horárová (0,8 km), Mokrá (1,1 km), krátky prítok prameniaci južne od Prostredného grúňa (1 037,9 m n. m.), Selenec

## Ústie
Do Blatnického potoka sa vlieva na dolnom konci intravilánu obce Blatnica v nadmorskej výške cca 495 m n. m.

## Obce
*Blatnica

## Referencie

## Iné projekty

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Zuluský štát

**Zuluský štát** alebo **Ríša Zulu(ov)** bol štát na juhu Afriky, na území dnešnej Juhoafrickej republiky, ktorý existoval v 19. storočí.

Vznikol na začiatku 19. storočia (1817 – 1840) zjednotením bantuských kmeňov na území dnešnej provincie Natal. Zakladateľom boli Dingiswaj a Šaka, ktorý zorganizoval stálu armádu, zaviedol novú taktiku a reformu správneho zriadenia. Štát mal zárodky feudálneho zriadenia. 

30 rokov odolával expanzii Búrov a Britov. V roku 1879 ho Briti porazili v tzv. zuluskej vojne pri Ulundi a územie rozdelili na množstvo drobných celkov, ktoré postupne anektovalo Spojené kráľovstvo.

Kategória:Dejiny Južnej Afriky
Kategória:Zaniknuté štáty
Bantuovia

right|300px|thumb|Územie Bantuov (tmavožltá).
**Bantuovia** alebo **Bantu** sú černošské obyvateľstvo, ktoré obýva prakticky celú Afriku na juh od rovníka. Delia sa na množstvo kmeňov (napr. Zulu, Bakongo, Mongo a iné). V minulosti niektoré z nich vytvorili vlastné štáty, neskôr sa dostali pod koloniálnu nadvládu, proti ktorej bojovali.

Hovoria bantuskými jazykmi (bantu, bantuština), čo je skupina asi 300 černošských jazykov a nárečí (napr. zuluština, swahilčina, kikuju a i.), vyznačujú sa triednymi predponami pri podstatných menách.

Kategória:Africké etniká, národy a národnosti
Kategória:Černosi
Drontovité

thumb|Dront maurícijský

**Drontovité** (*Raphidae*) je vyhynutá čeľaď holubotvarých. Niekedy sa zaraďuje pod čeľaď holubovité.

Zahŕňa 2 rody a 2 druhy: dront nelietavý/dront maurícijský (*Raphus cuculatus*; miestni ho volajú "dodo") a druh pustovník krátkokrídly (*Pezophaps solitaria*). Obidva druhy nevedeli vôbec lietať. Žili na Maskarénach v Indickom oceáne. Vyhynuli v dôsledku ľudského lovu a zavlečených predátorov, ktoré prišli po západnej kolonizácii v roku 1600.

## Iné projekty
Rodézsky front

**Rodézsky front** bola politická strana v Južnej Rodézii (neskôr známej ako Rodézia a napokon ako Zimbabwe) v čase, keď krajine vládla belošská menšina(, ktorú strana zastupovala). Dnes sa nazýva Konzervatívna aliancia Zimbabwe

Jej predsedom bol najprv Winston Field, od roku 1964 Ian Smith. 

Sformovala sa v roku 1962 a stala sa najsilnejšou politickou stranou v krajine, keď napr. v rokoch 1964-1979 disponovala väčšinou v parlamente. Po vzniku Zimbabwe strana získala všetkých 20 kresiel určených pre belošských poslancov v parlamente.

V roku 1981 sa strana premenovala na Republikánsky front a v nasledujúcich voľbách získala 15 kresiel. Keď bol roku 1987  systém oddeleného hlasovania zrušený, mnoho jej predstaviteľov prešlo k strane ZANU alebo k nezávislým. V roku 1986 opäť zmenila názov na Konzervatívna aliancia Zimbabwe a otvorila sa pre všetkých občanov bez rozdielu rasy. Napriek tejto inciatíve strana v súčasnosti disponuje minimálnou podporou.

Kategória:Politické strany v Zimbabwe
Kategória:Dejiny Zimbabwe
Médeia (mytológia)

[náhľad|''Medea'' ([Eugène Delacroix, 1862).]]
**Médeia** (gr.) alebo **Medea** (lat.) alebo po slovensky aj **Médea** bola v starogréckej mytológii mladšia dcéra kolchidského kráľa Aiéta a jeho manželky Asterodeie. Jej staršia sestra bola Chalkiopé. Medea bola čarodejnica.

Do mýtov sa dostala preto, lebo Iasonovi a argonautom pomohla získať Zlaté rúno. Dala mu masť, ktorou keď sa potrel, neublížil mu oheň ani zbraň. Robila to preto, lebo chcela, aby si ju Iason zobral za ženu. Iason jej prisahal večnú vernosť, neskôr ju zapudil a chcel získať dcéru korintského kráľa Glauké a zároveň s ňou aj kráľovský trón. Medeia sa zmenila na démonickú postavu plnú nenávisti a kruto sa pomstila. Poslala neveste nádherné biele šaty, keď si ich nevesta obliekla, vyšľahli plamene a Glauké spolu s otcom, ktorý jej chcel pomôcť, zhorela. Iasona Medeia potrestala tak, že prebodla ich dvoch synov. Potom utiekla na voze ťahanom drakmi do Atén, kde si ju vzal za ženu kráľ Aigeus. Neskôr ju tiež zapudil, keď chcela otráviť jeho syna Tézea.

## Pozri aj
* Zoznam postáv gréckej mytológie

## Iné projekty

Kategória:Postavy gréckej mytológie
Medzinárodná stupnica obťažnosti riek

[right|thumb|200px|Rieka [Arkansas (rieka)]]

**Medzinárodná stupnica obťažnosti riek** je stupnica, ktorá delí rieky na stojaté (stupne ZWA až ZWC) a tečúce (WWI-WW6). Skratka WW pochádza z anglického *Wild Water* (divoká voda) alebo nemeckého výrazu *Wildwasser* (divoká voda).

Aktuálna stupnica rozoznáva nasledujúce stupne obťažnosti:

## ZW A
* stojatá voda  
* jazerá, priehrady
* bez nárokov na ovládanie lode
* otvorené lode
* odporúčaná plávacia vesta

príklad: vodná nádrž Liptovská Mara
 
## ZW B
* pokojná voda
* mierny tok (/s) prehľadné, bez zákrut
* bez nárokov
* otvorené lode
* plávacia vesta

príklad: Malý Dunaj
 
## ZW C
* mierny prúd
* rýchlosť 0,5 – /s, prehľadné
* znalosť základného záberu
* otvorené lode
* plávacia vesta

príklad: Morava
 
## WW I
* ľahká
* pravidelné prúdnice a vlny, prehľadné zákruty
* Základný a spätný záber
* otvorené lode + lode zaistené proti potopeniu

príklad: Dunajec nad Červeným Kláštorom

## WW II
* mierne ťažká
* nepravidelné prúdnice a vlny, malé pereje a valce, meandre, neprehľadné riečisko, zarastené brehy
* znalosť všetkých záberov, ovládanie lode
* zatvorené lode alebo nafukovacie, zaistené voči potopeniu, plávacia vesta a prilba

príklad: Čierny Váh
 
## WW III
* ťažká voda
* vysoké nepravidelné vlny, časté valce a víry, kamenné bloky, stupne, rýchlosť viac ako /s
* veľmi dobré ovládanie lode, znalosť eskimáckeho obratu
* len zatvorené lode, vhodný neoprén
* plávacia vesta s popruhom, prilba, hádzačka

príklad: Bialka od sútoku s Javorinkou

## WW IV
* veľmi ťažká
* vysoké vlny, dlhé pereje, držiace valce, vysoké stupne zablokované neprehľadné koryto
* nutná znalosť eskimáckeho obratu, jazda LEN v skupine na dohľad
* prehliadka úseku nutná, dobrá kondícia, duševná pohoda

príklad: Bialka kaskáda, WildBach (Kežmarská Biela voda)

## WW V
* mimoriadne ťažká
* vodnaté zablokované potoky a rieky, vysoké stupne, nebezpečné valce. Prehliadka nutná
* len pre skúsených jazdcov
* dtto
* dtto + zabezpečenie z brehu !!!

príklad: Soča – Kobaridský kaňon
 
## WW  VI
* krajne ťažká
* hranica zjazdnosti, len za určitého vodného stavu, sifóny
* len pre profesionálov
* dtto
* dtto + dobré životné poistenie

## X
* nezjazdné

Kategória:Rieky
Kategória:Vodné športy
Kategória:Stupnice
Korytnica (potok)

**Korytnica** je potok na dolnom Liptove, na území okresu Ružomberok a Banská Bystrica, pravostranný prítok Revúcej s dĺžkou 13 km. Preteká Korytnickou dolinou.

*Prameň:* v Starohorských vrchoch, nad obcou Donovaly, v nadmorskej výške okolo 1 070 m n. m.

*Smer toku:* prevažne na sever

*Geomorfologické celky:* 1.Nízke Tatry, podcelok Ďumbierske Tatry, 2.Starohorské vrchy, 3.Veľká Fatra, časť Revúcke podolie

*Prítoky:* sprava Medokýš, Patočiny, zľava prítok spod Kochule (1 026,6 m n. m.), Barborinský potok spod Malého Zvolena (1 372,4 m n. m.)

*Ústie:* do Revúcej pri obci Liptovská Osada v nadmorskej výške okolo 595 m n. m.

*Obce:* Donovaly, Liptovská Osada

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Ružomberok
Kategória:Vodné toky v okrese Banská Bystrica
A.

**A.** alebo **a.** je skratka, ktorá znamená:
* absolvito – nech je oslobodený/prepustený
* absolvo – oslobodzujem, prepúšťam, zbavujem viny, rozhrešujem; končím
* actum – skutok, čin; zápis, správa o konaní
* artéria (a.; z )

## Referencie

Kategória:Skratky
Medea

**Medea** (po latinsky) alebo **Médeia** (po grécky) alebo po slovensky aj **Médea** môže byť:
* čarodejnica v starogréckej mytológii, pozri Médeia (mytológia)
* názov početných malieb, pozri Iné projekty

**Médeia** môže byť aj:
* báseň od Jiřího Karáska z Lvovic, pozri Médeia (Jiří Karásek)
* dráma:
**Euripida, pozri Médeia (Euripides)
**Neofróna zo Sikyóna, pozri Médeia (Neofrón zo Sikyóna)
* opera B. Řehořa

**Medea** (resp. v niektorých prípadoch **Médea**) môže byť aj:
* planétka, pozri 212 Medea
* mesto v Taliansku, v regióne Furlansko-Júlske Benátky, pozri Medea (Furlansko-Júlske Benátky)
* film:
**Larsa von Triera z roku 1988, pozri Medea (film z roku 1988)
**Piera Paola Pasoliniho z roku 1963, pozri Medea (film z roku 1963)
*meno škótskej parnej jachty, pozri Medea (jachta)
* román od Christy Wolfovej, pozri Medea (Christa Wolfová)
* dráma:
**stratená, od Ovídia, pozri Ovídius
**Senecu Mladšieho, pozri Medea (Seneca)
**F. Grillparzera, časť trilógie Zlaté rúno
**H. H. Jahnna
**J. Parandowského 
**R. Jeffersa
* opera:
**L. Cherubiniho
**D. Milhauda
**J. Anouilha
* melodráma od J. Bendu
* orchestrálna skladba od Ernsta Křenka

## Iné projekty

## Pozri aj
* Médéa (mesto a provincia v Alžírsku)
Empire State Building

náhľad|Empire State Building

**Empire State Building** je jeden z prvých mrakodrapov v Spojených štátoch. Budova je postavená v štýle Art deco.

Budova má 102 poschodí. Jej výstavba bola ukončená roku 1931. Nachádza sa na ostrove Manhattan v rovnomennej štvrti mesta New York. Budova je situovaná medzi 33. a 34. ulicou a jej základy siahajú takmer približne 17 metrov pod úroveň terénu. Táto  stavba dosiahla prvenstvo najvyššej budovy sveta potom, čo svojou výškou (381 metrov) predstihla Chrysler Building. Tá svoje prvenstvo držala len rok. Empire State Building postavili za necelých 410 dní. Po otvorení si svoje prvenstvo držala vyše 40 rokov, potom jej ho zobrali dvojičky budov World Trade Center v roku 1972.

Prvý prezident Spojených štátov George Washington o štáte New York hovorieval ako o **Empire State**. Architekta Wiliama Fredericka Lamba a jeho klientov to inšpirovalo, aby v tom čase obdivovanú najvyššiu budovu sveta pomenovali **Empire State Building**. Bol to výraz hrdosti a presvedčenia, že 381 metrov vysokú, 102-podlažnú dominantu Manhattanu nik neprekoná.

## Galéria


Image:Looking_Up_at_Empire_State_Building.JPG|Pohľad zdola na Empire State Building.
Image:Empire_State_Building_Night.jpg|Empire State Building v noci.


## Pozri aj
* World Trade Center
* Chrysler Building

## Iné projekty

Kategória:Mrakodrapy v New Yorku
Kategória:Pamiatky v USA
Kategória:Architektúra z 1931
Kategória:Art deco stavby
Kategória:World Federation of Great Towers
Kategória:National Register of Historic Places
World Trade Center

**World Trade Center** alebo **Svetové obchodné centrum** môže byť komplex budov v New Yorku:
* v rokoch 1973 – 2001, pozri World Trade Center (1973 – 2001)
* na tom istom mieste po roku 2001, pozri World Trade Center (2001 – súčasnosť) 

**World Trade Center** (alebo **World Trade Centre**) môže byť aj:
* veľmi často sa vyskytujúci názov (alebo podstatná súčasť názvu) kancelárskych budov alebo komplexov budov po celom svete, napr.:
**World Trade Center (Amsterdam)
**World Trade Center (Brusel)
**World Trade Center (Janov)
**World Trade Center (Helsinki)
**World Trade Center London
**World Trade Center Montreal
*stanica metra v New Yorku, pozri World Trade Center (stanica PATH)
*film USA z roku 2006, pozri World Trade Center (2006)
Panafrický kongres (politická strana)

**Panafrický kongres** je politická strana v Juhoafrickej republike. 

Bola sformovaná predstaviteľmi Afrického národného kongresu po ich odchode zo strany v roku 1959. O rok neskôr bola strana po Sharpervillskom masakre postavená mimo zákon. Jej zakladateľ a líder Robert Sobukwe zomrel v roku 1978 v domácom väzení. Ostatné roky zápasí s voličskou podporou, ktorá neustále klesá. Zatiaľ poslednú ranu utrpel, po odchode Patricie de Lille, ktorá si založila novú stranu Nezávislí demokrati.

Kategória:Politické strany v Južnej Afrike
Nezávislí demokrati (JAR)

**Nezávislí demokrati** je centristicky orientovaná politická strana v JAR založená v roku 2003. Na jej čele stojí Patricie de Lilleová, ktorá je podľa verejnosti najdôveryhodnejšia politička v krajine, ktorá má ambíciu stať sa líderkou opozície.

Kategória:Politické strany v Južnej Afrike
Bantuské jazyky

**Bantuské jazyky** alebo **bantuština** alebo **bantu** je skupina asi 300 afrických černošských jazykov a nárečí (napr. zuluština, swahilčina, tongčina (Malawi), tongčina (Zambia), kikujčina a i.). Je to zďaleka najväčšia podskupina benue-konžských jazykov, čo je podskupina nigersko-konžskej rodiny. Vyznačujú sa triednymi predponami pri podstatných menách. 

## Guthrieho klasifikácia
náhľad|Rozdelenie zón podľa Guthrieho klasifikácie

Prvé rozdelenie bantuských jazykov do geografických zón urobil v roku 1948 profesor Malcolm Guthrie (19031972). Z genealogického hľadiska sa dá považovať za platnú v Guthrieho rozdelení iba zóna S. Na základe fonetickej podobnosti sú zóny zoskupené na severozápadnú (A-C a z časti D) a centrálnu skupinu (D-S).

;Severozápadna skupina
* Zóny A, B, C162 jazykov, 13 mil. hovoriacich

;Centrálna skupina
* Zóny D, E, F, G, H, J, K, L, M, N, P, R, S321 jazykov, 269 mil. hovoriacich

## Zoznam bantuských jazykov
Uvedené sú najpočetnejšie jazyky (podľa počtu hovoriacich).

**[[Lingua_franca_(dorozumievací_jazyk)|Lingua franca]]**
* swahilčina (75-80 mil.)
**[[Angola]]**
* ovimbundu (umbundu) (4 mil.)
* kimbundu (mbundu v užšom zmysle) (3 mil.)
**[[Botswana]]**
* tswančina (1 mil.) 
**[[Burundi]]**
* rundčina (kirundu) (5 mil.)
**[[Demokratická republika Kongo]]**
* lingalčina (lingala) (9 mil.)
* lubčina (luba) (6,5 mil.)
* monokutubčina (monokituba, munukutuba, kituba) (4,5 mil.)
**[[Južná Afrika]]**
* zuluština (10 mil.)
* xhoština (8 mil.)
* sothčina (4 mil.)
**[[Keňa]]**
* kikujčina (kikuju) (7 mil.)
* luhja (5,4 mil.)
**[[Malawi (štát)|Malawi]]**
* čeva (ňandža, maravi, čičeva) (7 mil.)
**[[Mozambik]]**
* makua (5 mil.)
* tsongčina (tsonga) (1,7 mil.)
**[[Rwanda]]**
* rwandčina (7 mil.)
**[[Tanzánia]]**
* sukuma (5,5 mil.)
**[[Uganda]]**
* gandčina (ganda, lugandčina, luganda) (4 mil.)
**[[Zambia]]**
* bembčina (bemba) (3,3 mil.)
**[[Zimbabwe]]**
* šončina (11 mil.)
Krováci

thumb|Krováci zapaľujúci oheň

**Krováci** (iné názvy: **Bušmeni, Bušmani, San, Sani, Sanovia** (pojem San/-i/-ovia sa niekedy chápe len ako ich historickí predkovia), **Basarwa**) sú africké etnikum, príslušníci čiernej rasy žijúci dnes v Južnej Afrike, Namíbii a Botswane. Spolu s Khoinami (Hotentotmi) sa označujú ako Khoisanovia (Khoisanidi).

Pôvodne obývali južnú Afriku, v 18. storočí boli zatlačení do vnútrozemia púšte Kalahari. Sú štíhli, menšieho vzrastu (v priemere u mužov 150 cm, u žien 145 cm), ženy sa vyznačujú tzv. steatopygiou (abnormálne nahromadený tuk v sedacích svaloch).

Kategória:Africké etniká, národy a národnosti
Kategória:Etniká, národy a národnosti v Južnej Afrike
Methana

**Methana** môže byť:
* mesto v Grécku, pozri Methana (mesto)
* samospráva v Grécku, pozri Methana (samospráva)
* sopka v Grécku, pozri Methana (sopka)
* polostrov v Grécku, pozri Methana (polostrov)
Africký národný kongres

thumb|Vlajka kongresu
**Africký národný kongres** (African National Congress - ANC) je politická strana v Juhoafrickej republike, ktorá vznikla v roku 1923. Jeho predchodcom bola politická strana Juhoafrický národný kongres (1912). 

V období apartheidu bojoval za zrovnoprávnenie všetkých národných skupín, za poskytnutie pôdy všetkým, ktorí na nej pracujú a za odovzdanie bohatstva krajiny do rúk ľudu. Proti rasovej segregácii sa snažil bojovať nenásilnou cestou, avšak v 50. rokoch sa stával militantnejším, zameraným proti belochom, nadväzoval styky so Sovietskym zväzom a jeho východoeurópskymi satelitmi, organizoval bojkoty, štrajky, občianske nepokoje, čo vyústilo do jeho zákazu. Bol riadený tajne, mnoho jeho funkcionárov a aktivistov emigrovalo. V roku 1947 sa ANC spojil s Ind Nathal kongresom a Transvaal Ind kongresom.

V roku 1962 bol zatknutý a odsúdený na doživotie Nelson Mandela a jeho spolupracovníci. V roku 1990 bol zrušený zákaz Afrického národného kongresu a všetkých ostatných zakázaných strán a organizácií. Po dvadsiatich siedmich rokoch bol Nelson Mandela prepustený na slobodu a v prvých všerasových voľbách v roku 1994 zvíťazila väčšinou hlasov jeho strana. Tá spolu s ostatnými parlamentnými stranami vytvorila tzv. vládu porozumenia a Mandela sa stal prezidentom JAR. Neskôr ho nahradil súčasný predseda ANC a prezident JAR Thabo Mbeki. Vo voľbách v roku 2004 si strana udržala s prehľadom vedúce postavenie v krajine so ziskom takmer 69 % hlasov. 

ANC je širokospektrálne hnutie združujúce presvedčených ľavičiarov a pravičiarov. Ich spojivom bol doteraz boj proti apartheidu, ktorý je dnes už minulosťou a krajina stojí pred riešením konkrétnych ekonomických a sociálnych opatrení, na ktoré má iný názor ľavica a iný pravica.

ANC je v koalícii s Juhoafrickou komunistickou stranou (SACP) a Kongresom juhoafrických odborov (COSATU). Je členom Socialistickej internacionály. 

## Iné projekty

## Externé odkazy
* Oficiálna stránka
* Volby vyhrál ANC
* Masakr v Sharpeville
* ANC se prohlásil za vítěze voleb
* Století Afrického národního kongresu

Kategória:Politické strany v Južnej Afrike
Kategória:Sociálnodemokratické strany
Kategória:Partizánske organizácie
Strana slobody Inkatha

**Strana slobody Inkatha** (po angl. Inkatha Freedom Party) je juhoafrická, prevažne zuluská politická strana, založená v roku 1975 v provincii KwaZulu-Natal, je však otvorená osobám rôznej rasovej, či etnickej príslušnosti. 

Vo voľbách do Národného Zhromaždenia v roku 2004 získala 8,6 % hlasov a obsadila 5 kresiel v druhej komore parlamentu - Národnej rade provincií. Je pravicovo a konzervatívne orientovaná.

Kategória:Politické strany v Južnej Afrike
Methana (sopka)

**Methana** je názov v súčasnosti neaktívneho komplexu lávových dómov bazaltovo-andezitovo-ryolitového zloženia, ktorý sa nachádza na polostrove rovnakého mena na severovýchodnom okraji Pelponézu.

Celkový vek komplexu sa odhaduje na 900&nbsp;000&nbsp;rokov. Najmladší dóm (*Kameno Vuono*) sa vyformoval v 3. storočí pred Kr. a vyprodukoval lávový prúd, ktorý prešiel 500&nbsp;m až k pobrežiu. O tejto erupcii sa zmieňujú aj antickí autori Publius Ovidius Naso, Strabón a Pausanias. Vulkanológovia nevylučujú možnosť obnovenia sopečnej aktivity v oblasti.

## Zoznam dómov Methany
* Choni
* Kameno Vuono
* Malja Glat
* Malja Choriou
* Malja Skurti
* Maljsa
* Pikesa
* Sterna Gambru

## Externé odkazy
* www.volcano.si.edu - komplex Methana na Global Volcanism Program 
*www.methana.com - oficiálna stránka ostrova Methana

Kategória:Sopky Grécka
Kategória:Lávové dómy
Milos

**Milos** resp. v staroveku **Mélos** môže byť:
* grécky ostrov v Kykladách a príslušná krajská jednotka, pozri Milos (ostrov)
* sopka na rovnomennom ostrove, pozri Milos (sopka)
Milos (sopka)

**Milos** (v staroveku **Mélos**) je názov neaktívneho stratovulkánu, nachádzajúceho sa na ostrove rovnakého mena v súostroví Kyklady patriacom Grécku.

Ostrov, ako aj priľahlé menšie ostrovčeky sa vytvorili v pleistocéne najskôr z podmorského vulkanizmu. Horniny sú prevažne bazaltové a andezitové, ale staršie horniny sa svojim zložením blížia až k ryolitom. Namladšia aktivita sa koncentrovala vo východnej polovici ostrova, kde vytvorila početné lávové dómy a explozívne krátery. Lahárový prúd na juhovýchodnej strane ostrova zničil hradby rímskeho prístavu.

## Externé odkazy
* www.volcano.si.edu - Mélos na Global Volcanism Program 

Kategória:Sopky Grécka
Kategória:Stratovulkány
Nisyros

**Nisyros** môže byť:
* grécky ostrov v Egejskom mori, pozri Nisyros (ostrov)
* sopka na tomto ostrove, pozri Nisyros (sopka)
* planétka, pozri 23405 Nisyros
Jali

**Jali** môže byť:
* ostrov v stredozemnom mori, pozri Jali (ostrov)
* sopka na rovnomennom ostrove, pozri Jali (sopka)

## Pozri aj
*Jáli (hindská bohyňa)
*Ja-li čung-süe (škola v Číne)
*Ja-li čen (mesto v Číne)
Jali (sopka)

**Jali** je názov menšieho vulkanického poľa, pozostávajúceho z niekoľkých ryolitových lávových dómov, nachádzajúceho sa na ostrove rovnakého mena v Egéjskom mori.

Ostrov sa nachádza na okraji obrovskej podmorskej kaldery, ktorá sa vytvorila pred 160 000 rokmi a jej okraje tvoria ostrovy Kos, Nisyros a Jali. Na ostrove sa nachádzajú aj obrovské vrstvy pemzy, ktorá sa tu aj ťaží. V rámci vulkanického poľa nie je doložená žiadna erupcia, ale väčšina tuffových depozitov leží nad vrstvou sedimentov, obsahujúcich neolitické obsidiánové artefakty, tak je považovaná za mladšiu.

## Externé odkazy
* www.volcano.si.edu - vulkanické pole Jali na Global Volcanism Program 

Kategória:Sopky Grécka
Kategória:Lávové dómy
Santorín (sopka)

**Santorín** (normovaný názov) alebo **Santorin** (po grécky *Sandorini*, transliterácia *Santorini*) je sopečné centrum, ktoré sa rozprestiera na skupine ostrovov rovnakého mena na južnom okraji gréckeho súostrovia Kyklady.

Terajšie súostrovie je zvyškom veľkého sopečného ostrova, ktorého centrálna časť bola zničená mohutným výbuchom. Zachovali sa len obvodové časti, obklopujúce až 400&nbsp;m hlbokú kalderu. Má oválny tvar s rozmermi asi 17&nbsp;km od severozápadu k juhovýchodu a šírku 13&nbsp;km. Geologickým prieskumom sa zistilo, že terajšia kaldera leží na troch starších, ktoré sa vytvorili pred 180 000, 75 000 a 3600 rokmi.

Sopka je známa svojou katastrofickou erupciou, ktorá nastala okolo roku 1590 pred Kr. (presnejšie: niekedy medzi 1560 a 1609 pred Kr.), pričom staršie sa udával skôr dátum 1630, 1640 či 1650 pred Kr. a tradične sa udával dátum 1500 pred Kr. Centrum erupcie bolo severne od mladého ostrovčeka Nea Kameni, približne v centre staršej kaldery. Katastrofické následky mal kontakt vystupujúcej magmy s morskou vodou, čo vyvolalo jej vyparenie a zvýšilo tlak v magmatickom kozube a následnú deštrukciu stien kaldery.

Výbuch vyvolal aj obrovské vlny cunami s výškou až 35&nbsp;m, ktoré zdevastovali pobrežie Kréty. výbuch vytvoril stĺp popola asi 35&nbsp;km vysoký a celkový objem vyvrhnutých sopečných produktov sa odhaduje na 63 mld. m3. Len na samotnom ostrove sa nachádza asi 60 m hrubá vrstva tefry, a podobné, aj keď oveľa menšie vrstvy sa dajú násť v celom Stredomorí.

Neskoršie erupcie vytvorili v kaldere ostrov *Nea Kameni*, ktoré je aj miestom posledne erupcie v roku 1950, spojenej s rastom menšieho lávového dómu.

## Externé odkazy
* www.volcano.si.edu  - Santorin na Global Volcanism Program 

## Referencie

Kategória:Sopky Grécka
Kategória:Štítové vulkány
Kos

**Kos** môže byť:
* toponymum v Grécku ():
** ostrov v Stredozemnom mori a príslušná krajská jednotka, pozri Kos (ostrov)
** sopka na tomto ostrove, pozri Kos (sopka)
** mesto na tomto ostrove, pozri Kos (mesto)
* priezvisko, pozri Kos (priezvisko), napr.:
** Andrij Kos, rakúsky právnik a politik rusínskej národnosti (* 1864† 1918)
** Cecília Kosová, česká pedagogička, kultúrna pracovníčka a spisovateľka odbornej literatúry (* 1865† 1940)
** Ján Kos, skriptor zo Spišského Podhradia (15. storočie)
** Jaroslav Kos, viacero osôb
** Ladislav Kos, český politik (* 1958)
** Rudolf Kos, český futbalista, reprezentant Československa (* 1910† 1977)
** Tomáš Kos, český biatlonista, reprezentant Česko-Slovenska a Česka (* 1967)
** Vladimír Kos, český futbalista, reprezentant Československa (* 1936† 2017)
** Zdeněk Kos, český basketbalista a basketbalový tréner, reprezentant Československa (* 1951)

## Pozri aj
* Aero A-34 Kos, československý ľahký dvojplošník

## Referencie
Kos (sopka)

**Kos** je názov pleistocénneho sopečného centra, nachádzajúceho sa na ostrove rovnakého mena, patriaceho do gréckeho súostrovia Južné Sporady. Ostrov samotný však nemá vulkanický pôvod.

Západná polovica ostrova je pokrytá hrubou vrstvou tufov a tefry, pochádzajúcou z explózie kaldery pred 160&nbsp;000&nbsp;rokmi, ktorá sa nachádzala juhozápadne od ostrova v mori. Neskoršia aktivita vytvorila na ostrove menšiu kalderu *Kamari* a postkalderový dóm *Zini*. Na západnej strane ostrova sa nachádzajú aj horúce pramene a solfatary.

## Externé odkazy
* www.volcano.si.edu  - Kos na Global Volcanism Program 

Kategória:Sopky Grécka
Kategória:Kaldery
STS-5

**STS-5** alebo **Columbia STS-5** bola misia raketoplánu Columbia, ktorá sa uskutočnila v dňoch 11. november až 16. november 1982. Išlo o piaty let raketoplánu vôbec, piaty let Columbie a o prvý operačný let raketoplánu. Po prvýkrát leteli okrem pilotov aj letoví špecialisti. Cieľom letu bolo vypustenie dvoch komunikačných družíc typu Hughes HS 376: SBS-3 a Anik-C3.

## Posádka

* Vance D. Brand (veliteľ)
* Robert F. Overmyer (pilot)
* Joseph P. Allen (prvý letový špecialista)
* William B. Lenoir (druhý letový špecialista)

## Príprava na let

Koncom augusta 1982 bolo vo VAB dokončené zostavenie komplexu ET-SRB. Od 13. septembra potom prebiehali skúšky spojenia družicového stupňa s hlavnou palivovou nádržou ET. Po skončení skúšok a úspešnom priebehu simulovaného štartu bola 21. 9 Columbia prevezená na odpaľovaciu rampu 39-A. Obe družice boli do nákladového priestoru vložené 18. 10. Po úspešnom ukončení všetkých testov bolo 7. 11 zahájené záverečné odpočítavanie. 

## Priebeh letu
náhľad|vľavo|Štart ''Columbie'', 11. november 1982

Štart prebehol bez akéhokoľvek odloženia v presne stanovený deň – 11. novembra o 07:19 východoamerického času. Štart prebehol bez problémov a po dvoch zážihoch motorov OMS bol raketoplán navedený na dráhu 97 –  a po záverečnej korekcii na kruhovú dráhu vo výške . Po otvorení dvier nákladového priestoru a otvorení krytov družíc sa posádka začala pripravovať na vypustenie prvej družice SBS-3. Obidve družice boli vypustené takmer bez problémov. Družica Anik-C3 však po úspešnom vypustení nevysielala telemetriu a ani neprijímala signály zo Zeme. Využitím vhodných polôh sa však technikom zo Zeme nakoniec podarilo komunikačné antény družice prepojiť. Na piaty deň letu prebehlo testovanie skafandrov pre plánovaný výstup do vesmíru. Ani jeden skafander však nebol úplne v poriadku. Na základe rád zo Zeme sa Lenoir s Allenem pokúšali poruchy odstrániť, ale nepodarilo sa im to. Výstup do otvoreného priestoru bol teda odvolaný. Prvý výstup do vesmíru tak prebehol až pri nasledujúcej misii, STS-6.

Tento fakt trochu skazil úspech misie, ktorá však skončila bezproblémovým pristátím. Pri 81. obehu Columbia zapálila motory OMS na 2 min 21 s. Raketoplán vstúpil do atmosféry  od miesta pristátia na Edwards AFB, pri rýchlosti /s. Dosadnutie na pristávaciu dráhu 22 prebehlo v čase 14.33.34 UT, dojazd meral .


Súbor:STS-5 Anik deploy.png|Vypustenie družice Anik-C3
Súbor:SBS-3 with PAM-D stage.jpg|Vypustenie družice SBS-3
Súbor:STS-5 landing.png|Pristátie *Columbie* na leteckej základni Edwards v Kalifornii, 16. november 1982


## Pozri aj
* Space Shuttle

## Iné projekty

STS-005
STS-005
Kategória:Kozmonautika v 1982
Nisyros (sopka)

**Nisyros** je najvýchodnejší vulkán egejskeho oblúka, ktorý sa nachádza na ostrove rovnakého mena. Vulkán sa vytvoril približne pred 150&nbsp;000&nbsp;rokmi v troch fázach explozívnej andezitickej a efuzívnej dacitovo-ryolitovej aktivity.

Sopka je prerušená kalderou s priemerom 3&nbsp;–&nbsp;4&nbsp;km, ktorá sa vytvorila v rozmedzí 44&nbsp;-&nbsp;24&nbsp;000&nbsp;rokov pred Kr. Jej vnútornú západnú časť vypĺňajú produkty neskoršej vulkanickej činnosti - päť lávových dómov, ďalších šesť sa nachádza na vonkajšej juhozápadnej strane. Vnútorné dómy sú miestom najmladšej činnosti (štyroch menších freatických erupcií v rokoch 1422, 1871, 1873 a 1888. Na ostrove sa nachádzajú aj početné fumaroly a horúce pramene, čo dokladá, že sopka je stále aktívna.

## Externé odkazy
* www.volcano.si.edu – Nisiros na Global Volcanism Program 

Kategória:Sopky Grécka
Kategória:Stratovulkány
Riadenie kvality (quality control)

**Riadenie kvality** (iné názvy: **kontrola kvality**; zriedkavo **regulácia kvality**; staršie: **riadenie akosti**, **kontrola (a regulácia) akosti**, **regulácia (a kontrola) akosti**; angl. *quality control*, skr. QC) je podľa ISO 9000 "časť manažérstva kvality zameraná na plnenie požiadaviek kvality". Alternatívna (staršia a trochu užšia) definícia znie "pracovné metódy a činnosti používané na splnenie požiadaviek na kvalitu". 

Anglické slovo control v názve neznamená kontrolu v pravom slova zmysle (tá je po anglicky inspection), ale znamená v podstate reguláciu (v kybernetickom a technickom zmysle), čiže riadenie so spätnou väzbou a nápravou. 

Riadenie kvality je podmnožina zabezpečovania kvality (angl. *quality assurance*, skr. QA) zahŕňajúca najmä činnosti súvisiace s kontrolou (*inspection*) a nápravou. Podľa niektorých interpretácií pojem riadenie kvality zahŕňa aj samotnú kontrolu (*inspection*, napr. výstupnú kontrolu), podľa iných ju nezahŕňa a len na nej bezprostredne stavia.

Pojem riadenie kvality zahŕňa "vypracovanie a realizovanie základných dokumentov opisujúcich úlohu vrcholového manažmentu, ale aj ostatných hierarchických stupňov vo vzťahu k riadeniu kvality, ako je vypracovanie vízie, stratégie, politiky a cieľov kvality, pravidelné hodnotenie dosahovaných výsledkov plánovaných v týchto dokumentoch, ako aj používanie vhodných metód a nástrojov na riadenie kvality."

## Referencie

Kategória:Riadenie kvality
Ruchbah

:*Ruchbah môže byť aj názov hviezdy [[Sadalmelik]].*

**Ruchbah** alebo **Delta Cassiopeiae** (δ Cassopeiae / δ Cas), známa aj ako **Ruchba** alebo **Ksora**, je hviezda v súhvezdí Kasiopeja.

## Pozri aj

* Zoznamy hviezd

Kategória:Bayerove objekty
Kategória:Súhvezdie Kasiopeja
Kategória:Prúd Hyád
Dial-up

right|thumb|Analógové modemy

**Dial-up** je klasické vytáčané pripojenie do internetu. Uskutočňuje sa pomocou klasickej telefónnej linky a modemu. Tento prístup do internetu patril medzi najlacnejšie. Je to najstaršie, ale zároveň najpomalšie pripojenie. Dosahovaná rýchlosť sa pohybuje medzi 28 kbit/s56 kbit/s. Ďalším problémom je, že v prípade používania internetu sa nedá používať telefónna linka (nedá sa volať a ani byť volaný). Výhodou je však fakt, že k pripojeniu nie sú potrebné nijaké zmluvy či zložité inštalácie, stačí mať bežný modem.

Veľmi nebezpečné sú tzv. dialery. Takýto vírus mení vytáčané číslo do internetu za iné, ktoré je spoplatňované niekoľkonásobne vyššou tarifou. Nastali prípady, kedy bol účet za internet aj niekoľko sto eur.

## Rýchlosti dial-up

Uvedené rýchlosti sú teoretické maximá.

Kategória:Telekomunikácie
Kategória:Pripojenia na internet
Škoda Felicia (1959)

**Škoda Felicia** je model auta vyrábaný česko-slovenskou automobilkou Automobilové Závody Mladá Boleslav n.p v rokoch 1959-1964. Vznikol na platforme vozidla Škoda 440 Spartak. Škoda Felícia bola jediným sériovo vyrábaným kabrioletom automobilky Škoda. 

## História
Jeho predchodcom bola Škoda 450, ktorá sa líšila najmä prednou nápravou s listovými pružinami. K zmene názvu na Škodu Felicia pristúpila po tom, čo sa číselne značenie modelov podľa schémy počet valcov-výkon v koňoch neujal a predošlej Škode 440 nikto nepovedal inak, ako Škoda Spartak. Škoda Felícia sa vyrábala v závode Kvasiny. Bolo jej vyrobených 14&nbsp;852 kusov + 1&nbsp;010 starších Škoda 450. V priebehu výroby prechádzali modely miernymi zmenami. Pri prechode z Škoda 450 na Škoda Felícia bolo najviditeľnejšou zmenou pomenovanie a modernizácia prednej nápravy z listového na vinuté pruženie. Zmenou prešla aj prístrojová doska. Od modelu 1961 sa radenie presunulo spod volantu na podlahu a maska „žralok“ bola nahradená maskou používanou na modeloch Octávia. Najsilnejšou verziou bola Škoda Felícia Super, s objemom motora 1&nbsp;221&nbsp;cm³.

## Technické parametre
Voz Škoda Felícia vychádzal z platformy Škoda 440, teda až na modernizované prvky bola konštrukcia automobilu zhodná s typom 450. Škoda Felicia prebrala od svojho predchodcu, typu 450 aj pohonné ústrojenstvo s motorom o výkone 50 k. Neskôr pribudol agregát 455 s výkonom 55 k.

## Motor Škoda Felicia
Podobne, ako u typu 450, používala Škoda Felicia dvoma karburátormi plnený motor s objemom 1089 cm³, ktorý podával nasledovný výkon:
* Typ: 994
* Zdvihový objem motora: 1089 cm³
* Vŕtanie / zdvih: 68/75 mm
* Čistý výkon: 34,6 kW (50k) pri 5600 /min

náhľad|Škoda Felicia - interiér, 1962

## Motor Škoda Felicia Super
V roku 1961 pribudol do ponuky motor so zdvihovým objemom 1221 cm³ rovnako osadený dvoma karburátormi, s výkonom 55 k.
* Typ: 996
* Zdvihový objem motora: 1221 cm³
* Vŕtanie / zdvih: 72/75 mm
* Čistý výkon: 40,4 kW (55k) pri 5600 /min

## Iné projekty

Felicia
Kategória:Kupé
Kategória:Veterány
A ballata

**A ballata** (tal. „na spôsob balady“) je taliansky výraz, ktorý znamená v slohu balady; na spôsob balady.

## Zdroj
* 

Kategória:Talianske výrazy
A bassa voce

**A bassa voce** (po tal. „tichým hlasom“) je taliansky výraz v muzikológii, ktorý znamená potichu, ticho.

Kategória:Talianske výrazy
Kategória:Hudba
A battuta

**A battuta** (tal. „na spôsob taktu, s taktom“) je taliansky výraz, ktorý znamená na takt, podľa taktu, návrat do pôvodného taktu. V hudobnej terminológii znamená „úder do taktu“.

## Zdroj
* 

Kategória:Talianske výrazy
Kategória:Hudba
A bene placito

**A bene placito** [vyslov: plačito] (tal. „podľa dobrého uváženia“) je taliansky výraz, ktorý znamená ľubovoľne.

Kategória:Talianske výrazy
A posteriori

**A posteriori** je latinský výraz, ktorý znamená:
* zo skúsenosti, na základe skúsenosti, z faktov vyvodené (má pôvod v Kantovej filozofii) 
* v širšom zmysle: spätne, dodatočne
* označenie úvahy postupujúcej od dôsledku k príčine (scholastický pohľad)

Opakom je výraz a priori.

## Referencie

Kategória:Latinské výrazy
Kategória:Epistemológia
A priori

**A priori** je latinský výraz, ktorý znamená:
* bez predchádzajúcich skúseností, čisto rozumovo, predskúsenostne, nezávisle od skúsenosti (má pôvod v Kantovej filozofii) 
* v širšom zmysle: vopred
* úvaha postupujúca od príčiny k dôsledku  (scholastický pohľad)
* apriori

Opakom je výraz a posteriori.

## Referencie

Kategória:Latinské výrazy
Kategória:Latinské právnické výrazy
Latinčina
Námorný uzol

[right|thumb|Letecký [rýchlomer ciachovaný v uzloch (*knots*).]]
**Námorný uzol** alebo **uzol** (značka **kt** alebo **kn** z angl. *knot*) je jednotka rýchlosti, používaná v moreplavbe, letectve a meteorológii.

## Definícia
Jeden námorný uzol je definovaný ako rýchlosť jednej námornej míle za hodinu
: 1 kt = 1 NM/h
### Prevod
: 1 kt = 1,852 km/h
: 1 kt ≈ 0,514 m/s

## História
right|thumb|Lano na meranie rýchlosti s naviazanou doskou (''log'').
Pojem vznikol z metódy merania rýchlosti plavby lode pomocou lana, na ktorom boli uviazané uzly vo vzdialenosti 47 stôp a 3 palce (14,4018&nbsp;m).
Koniec lana s naviazanou brzdnou doskou (angl. *log*) sa hodil do vody a presýpacími hodinami sa meral čas 30&nbsp;sekúnd (presnejšie 28&nbsp;sekúnd). Rýchlosť lode sa udávala počtom uzlov, ktoré prešli rukami námorníka pri odvíjaní lana počas tohto intervalu. Podľa tejto definície je rýchlosť jedného uzla 1,85166 km·h−1, čo sa od modernej definície líši len o 0,2 ‰.

Nameraná rýchlosť lode sa v pravidelných intervaloch zapisovala do knihy zvanej *[[log]] book*, z ktorej sa vyvinul lodný denník.

Kategória:Jednotky rýchlosti
Kategória:Moreplavba
Kategória:Letectvo
Kategória:Meteorológia
A = A

**A = A** je v tradičnej logike symbolický spôsob zápisu pre zásadu totožnosti.

## Externé odkazy
* 

Kategória:Logika
Africký národný zväz Zimbabwe

**Africký národný zväz Zimbabwe – Vlastenecký front (ZANU-PF)** bol založený v roku 1961 a prakticky až do vzniku Zimbabwe pôsobil v ilegalite, odkiaľ riadil ozbrojený boj. Jeho hlavnou snahou bolo zrovnoprávniť černošské obyvateľstvo. 
Strana je orientovaná prosovietsky a socialisticky. Na jej čele stál dlhé roky kontroverzný autoritatívny prezident Robert Mugabe. Hlavnú podporu má u Mašonov.

Kategória:Politické strany v Zimbabwe
Ab ovo

**Ab ovo** („od vajca“) je latinský výraz, ktorý znamená "od úplného začiatku", ide o úvahu, ktorá spätne sleduje sled príčin a následkov až po úplný počiatok. 

## Korene slovného spojenia
Spojenie môže mať korene v skladbe rímskych hostín, ktoré sa začínali podávaním predjedla pozostávajúceho z vajec. Iným zaužívaným vysvetlením je pôvod slovného spojenia z mytológie: Keby Léda premenená na labuť znesením vajca nepriviedla na svet Diovu dcéru Helenu, Paris by si ju nevybral a nevznikla by Trójska vojna a všetko s ňou súvisiace. Podľa tohto poňatia sa výraz rozšíril z Horatiovej básne Ars Poetica. V nej Horatius charakterizuje dobrého epického básnika tým, že vo svojom diele nezačne opisom Trójskej vojny - od predkov - od Lédinho vajca (nec gemino bellum Troianum orditur ab ovo), ale vnesie čitateľa do centra udalostí (in medias res). 

## Zdroj
*Löve G, Stoll HA. *ABC Antiky.* Ivo Železný, 2005 (ISBN 80-237-3938-7)

Kategória:Latinské výrazy
Kabargin Oth

**Kabargin Oth** je menšie vulkanické pole pozostávajúce z tucta andezitovo-dacitových troskových kužeľov a lávových dómov spodno-pleistocénneho až holocénneho veku, ktoré sa nachádza blízko hraníc Gruzínska s Ruskom, juhozápadne od stratovulkánu Kazbek.

## Externé odkazy
* www.volcano.si.edu - vulkanické pole Kabargin Oth na Global Volcanism Program 

Kategória:Sopky Gruzínska
Kategória:Troskové kužele
Olot

**Olot** môže byť:
* mesto v Španielsku, pozri Olot (mesto)
* sopečné pole v Španielsku, pozri Olot (sopka)
Amiata

**Amiata** môže byť:
* vulkanický komplex v Taliansku, pozri Amiata (sopka)
* najvyšší vrch tohto komplexu, pozri Amiata (vrch)
* talianske hudobné vydavateľstvo s sídlom vo Florencii, pozri Amiata Records

## Pozri aj
* Codex Amiaticus, ručný prepis Biblie z 8. storočia
Amiata (sopka)

**Amiata** je názov menšieho vulkanického poľa, nachádzajúceho sa v južnom Toskánsku, asi 20 km severozápadne od jazera Bolsena. Pole je tvorené trachyto-dacitovými dómami a lávovými prúdmi, prekrytými neskorším ryolitovým vulkanizmom. Najvyšší vrch poľa je 1738 m vysoký dóm *[[Amiata (vrch)|Monte Amiata]]* (niekedy nazývaný aj *La Vetta*).

Rádiometrickým datovaním bol stanovený vek hlavnej erupčnej periódy na 300 až 200 tisíc rokov, ako aj to že vek dómov a lávových prúdov postupne klesá v smere od juhozápadu k severovýchodu poľa. V rámci holocénu nebola zaevidovaná žiadna vulkanická aktivita, ale v juhozápadnej časti poľa pri meste Bagnore je oblasť zvýšeného geotermálneho prúdenia.

## Zoznam vulkanických foriem poľa Amiata
* **Lávové dómy**
** Monte Amiata - 1 738 m
** Corno de Bellaria - 1 614 m
** La Montagnola - 1 571 m
** Poggio Biello - 1 303 m
** Poggio Trauzzulo - 1 200 m
** Possgio della Pescina - 1 198 m
** Poggio Pinzi - 1 155 m

## Iné projekty
.

## Externé odkazy
* www.volcano.si.edu  - vulkanické pole Amiata na Global Volcanism Program 

Kategória:Sopky Talianska
Kategória:Lávové dómy
Hexanchusovité

**Hexanchusovité** alebo **hrebeňozubé žraloky** (*Hexanchidae*, staršie *Hexancathiformes, Notidanoidei*) je čeľaď radu hexanchusotvaré. Zahŕňa 4 recentné druhy a 3 recentné rody. Hlavným poznávacím znakom je že majú 6-7 žiabrových štrbín. 6 štrbín majú dve druhy a 7 zvyšné dve druhy.

## Iné projekty
Olot (sopka)

**Olot**, alebo aj **Garroxta** je vulkanické pole, nachádzajúce sa v severovýchodnej časti Španielska, južne od Pyrenejí a asi 90&nbsp;km severovýchodne od Barcelony.

Pole pozostáva z väčšieho počtu pyroklastických troskových kužeľov spolu s asociovanými lávovými prúdmi prevažne bazaltového zloženia. Krátery sú rozmiestnené pozdĺž východo-západného zlomového systému, ktorý pretína staršie sedimenty a metamorfity. Datovanie veku hornín udáva číslo 11&nbsp;500 +/- 1&nbsp;100 rokov, ale je možné, že niektoré erupcie sú aj mladšie.

## Zoznam vulkanických fenoménov poľa Olot
* **Troskové kužele**
** Puig Agonia
** Volca Aiguanegra
** Puig Astrol
** Volca Bellaire
** Volca les Bisaroques
** Vlcas de Cabrioler
** Volca Cairat
** Volca Can Simo
** Volca Can Tia
** Volca le Canya
** Volca Claperols
** Puig de la Costa
** Volca Croscat
** Volca l'Estany
** Volca Fontpobra
** Puig de la Garca
** Volca la Garrinada
** Volca Gengi
** Puig Jorda
** Volca Malloca
** Puig de Mar
** Puig de Martinya
** Volca Montolivet
** Volca Montsacopa
** Puig de l'Os
** Volca Pujalos
** Volca Raco
** Volca Repas
** Volca Roca Negra
** Puig Safont
** Volca Santa Margarida
** Puig Subia
** Volca el Torn
** Volca el Torrent

## Iné projekty
.

## Externé odkazy
* www.volcano.si.edu  - vulkanické pole Olot na Global Volcanism Program 

Kategória:Sopky Španielska
Kategória:Troskové kužele
Larderello

**Larderello** je osada obce Pomarance v južnom Toskánsku, patriaca spoločnosti Enel. Má vyše 800 obyvateľov. 

Je to jedna z najaktívnejších geotermálnych zón na Zemi. Až do 19. storočia bolo známe pod názvom *Montecerboli*. V roku 1911 bola v údolí *Valle del Diavolo* uvedená do prevádzky prvá elektráreň, využívajúca geotermálnu energiu. Súčasná produkcia je 4&nbsp;800&nbsp;GWh ročne, čo predstavuje 10&nbsp;% geotermálne vyrobenej elektrickej energie na svete.

Príčina stúpajúceho tepla sa ukrýva pod povrchom, kde pod sedimentami pliocénneho veku umiestnený pomaly chladnúci plutón. Jediným povrchovým prejavom vulkanizmu je desiatka malých explozívnych kráterov s priemerom 30-250&nbsp;m. V roku 1282 nastala v kráteri *Lago Vecchienna* freatická erupcia, ktorá vyvrhla väčšie množstvo vulkanického popola. 

## Iné projekty

## Externé odkazy
* Vulkanické pole Larderello na Global Volcanism Program

Kategória:Sopky Talianska
Kategória:Maary
Kategória:Termálne pramene
Kategória:Provincia Pisa
Unínsky potok

**Unínsky potok** je vodný tok na Záhorskej nížine, na území okresu Skalica. Je to ľavostranný prítok Moravy s dĺžkou 17 km a je tokom III. rádu. Pri obci Petrova Ves bola na potoku vybudovaná rovnomenná vodná nádrž Petrova Ves, oblasť okolo potoka je známa ťažbou ropy a zemného plynu.

## Prameň
Pramení v Chvojnickej pahorkatine, v podcelku Zámčisko, na juhozápadnom úpätí vrchu Zámčisko (434,1 m n. m.) v nadmorskej výške približne 373 m n. m.

## Smer toku
Od prameňa tečie západným smerom, severne od obce Petrova Ves vytvára oblúk prehnutý na sever. Pod priehradným múrom rovnomennej vodnej nádrže už tečie na severozápad.

## Geomorfologické celky
*Chvojnická pahorkatina, podcelky 
**Zámčisko
**Unínska pahorkatina
*Borská nížina, podcelok Gbelský Bor
*Dolnomoravský úval, podcelok Dyjskomoravská niva

## Prítoky
*pravostranné: Lieskový potok, Radimovský potok
*ľavostranné: Svätá Studienka, Letničský potok, Vrbský potok a Gbelský potok

## Ústie
Potok sa vlieva do Moravy juhozápadne od obce Kopčany v nadmorskej výške cca 153 m n. m.

## Obce
Preteká len intravilánom obce Unín, okrem nej preteká aj katastrálnymi územiami obcí Petrova Ves, Gbely, Kopčany a Letničie.

## Referencie

Kategória:Potoky na Slovensku
Kategória:Povodie Moravy
Kategória:Vodné toky v okrese Skalica
Kategória:Vodné toky v Chvojnickej pahorkatine
Kategória:Vodné toky v Borskej nížine
Kategória:Unín (okres Skalica)
Kategória:Petrova Ves
Kategória:Gbely
Kategória:Kopčany (okres Skalica)
Kategória:Letničie
Stupavský potok

**Stupavský potok** je potok na Záhorí, na území okresu Malacky, ľavostranný prítok Maliny s dĺžkou 27,3 km. Je to vôbec jej najvýznamnejší prítok. Na hornom toku napája dva rybníky, ďalej až po obec Borinka preteká krasovou dolinou Prepadlé a cez Borinský kras. Nad ohybom toku sa na pravom brehu vypína Dračí hrádok. Pri Stupave napája sústavu rybníkov a od hlavného koryta sa oddeľuje rameno Mláka, ktoré pokračuje na juhozápad.

## Údaje
*Prameň:* v Malých Karpatoch, v podcelku Pezinské Karpaty, na južnom svahu vrchu Konské hlavy (648,8 m n. m.) v nadmorskej výške okolo 618 m n. m.

*Smer toku:* na hornom toku na juh, na strednom toku viac-menej na severozápad a od Stupavy na západ

*Geomorfologické celky:* 1.Malé Karpaty, podcelok Pezinské Karpaty, 2.Borská nížina, podcelky Podmalokarpatská zníženina a Novoveská plošina

*Prítoky:* sprava Grófsky potok a Vápeničný potok, zľava Cúrsky potok, Vajnorákov jarok aČervený potok.

*Ústie:* do Maliny západne od Stupavy v nadmorskej výške okolo 148 m n. m.

*Obce:* osady Košiarisko a Medené Hámre, obec Borinka a mesto Stupava

## Referencie

## Iné projekty

Kategória:Potoky na Slovensku
Kategória:Povodie Moravy
Kategória:Vodné toky v okrese Malacky
Lakšársky potok

**Lakšársky potok** je potok na Záhorskej nížine, na území okresov Senica a Malacky. Je to pravostranný prítok Rudavy s dĺžkou  a je tokom IV. rádu. Od osady Horné Valy tečie rozšíreným a zregulovaným korytom. Za osadou Dolné Valy sa sprava oddeľuje bočné rameno, ústiace do vodnej nádrže Horná Studená Voda. Koryto križujú viaceré vodné kanály, na dolnom toku Topoľný potok a Levársky potok.

*Prameň:* na Borskej nížine, v podcelku Lakšárska pahorkatina, na území obce Lakšárska Nová Ves v nadmorskej výške cca 

*Smer toku:* na západ, pri osade Ciglát sa stáča na juh

*Geomorfologické celky:* Borská nížina, podcelky Lakšárska pahorkatina, Bor, Záhorské pláňavy a Dolnomoravská niva

*Prítoky:* sprava prítok vytekajúci z Červeného rybníka, Studená voda, zľava Hrabovec, Grgás, z oblasti Otcovskej a Porec

*Ústie:* do Rudavy pri obci Malé Leváre v nadmorskej výške okolo 

*Obce:* osady Šišulákovci, Horné Valy, Dolné Valy, Tomky (okrajom), Hladík, Húšky (okrajom), Trajlinky, Ciglát a okrajom obce Malé Leváre

## Referencie

## Iné projekty

Kategória:Potoky na Slovensku
Kategória:Povodie Moravy
Kategória:Vodné toky v Borskej nížine
Kategória:Vodné toky v okrese Malacky
Kategória:Vodné toky v okrese Senica
Kategória:Lakšárska Nová Ves
Kategória:Borský Svätý Jur
Kategória:Moravský Svätý Ján
Kategória:Závod (okres Malacky)
Kategória:Veľké Leváre
Kategória:Malé Leváre
Monti Vulsini

**Monti Vulsini** je pohorie a rozľahlý vulkanický komplex rozkladajúci sa na  v severnej časti regiónu Lazio a pozostávajúci z viacerých troskových kužeľov a kaldier, z ktorých  široká kaldera *Bolsena* (v súčasnosti zaliata vodou – Bolsenské jazero).

## Geológia
Vulkanická aktivita komplexu začala svoju činnosť pred 800 000 rokmi v trhlinovej erupčnej zóne na východe komplexu a prebiehala v štyroch vulkanických centrách. Pred 600 000 rokmi sa aktivita skoncentrovala do miesta, známeho teraz ako *„Monti Paleovulsini“*, ktorého pozostatky sa nachádzajú pod jazerom Bolsena. Druhé centrum (*Bolsena-Orvieto*) sa nachádzalo blízko prvého a zapríčinilo kolaps kaldery Bolsena (približne pred 370 000 rokmi).

Tretie centrum *Montefiascone* sa nachádza na juhovýchodnom okraji kaldery Bolseno a počas svojej aktivity (300 000150 000 rokov) vyprodukovalo viacero depozitov vulkanického prachu a popola z početných erupcií. Štvrté centrum *Latera*, nachádzajúce sa na západ od Bolseny bolo aktívne približne v rovnakom čase ako tretie. Ako pozostatok jeho činnosti zostala kaldera rovnakého mena.

## Zoznam vulkanických fenoménov Monti Vulsini
* **Troskové kužele**
** Monte Becco
** Isola Bisentina
** La Dogana
** Monte Evangelista
** Isola Martana
** Molino
** Montefiascone
** Monte Montione
** Mulino de Valentano
** Monte Pilato
** Monte Rosso
** Santa Luce
** Santa Maria di Sala
** Selva del Lamone
** Monte Semonte
** Monte Spinaio
** Valentano
* **Kaldery**
** Bolsena
** Latera
** Vepe

## Externé odkazy
* www.volcano.si.edu – vulkanický komplex Monti Vulsini na Global Volcanism Program 

Kategória:Pohoria v Taliansku
Kategória:Sopky Talianska
Kategória:Kaldery